gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8547, del 14-05-2019 (2019/4256)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'una activitat recreativa i d'oci a l'aire lliure al terme municipal de Gandia. Expedient 2018/0254.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4256


Data del document
:   12-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Gandia
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'una activitat recreativa i d'oci a l'aire lliure al terme municipal de Gandia. Expedient 2018/0254. [2019/4256]  
Admesa a tràmit la sol·licitud de declaració d'interés comunitari promoguda per Jaime Pérez Peinado per a una atribució d'ús i aprofitament en sòl no urbanitzable, relativa a la implantació d'una activitat recreativa i d'oci a l'aire lliure (expedient 2018/0254), al terme municipal de Gandia, ubicada en el polígon 27, parcel·la 102-A, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web   
www.habitatge.gva.es/es/web/urbanismo/documentos-en-tramitacion-en-los-servicios-territoriales,   
així com en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP del carrer Gregorio Gea, núm. 27, de València, en horari d'exposició al públic de 09.00 a 14.00 hores.  
  
València, 12 d'abril de 2019.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 8562, del 04-06-2019 (2019/5714)

RESOLUCIÓ de 31 de maig de 2019, de la Universitat d'Alacant, per la que es rectifica error de la convocatòria de places de personal docent i investigador en règim de contractació laboral de data 24 de maig de 2019.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5714


Data del document
:   31-05-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de maig de 2019, de la Universitat d'Alacant, per la que es rectifica error de la convocatòria de places de personal docent i investigador en règim de contractació laboral de data 24 de maig de 2019. [2019/5714]  
Detectat error material en l'annex I de la convocatòria de places de personal docent i investigador en règim de contractació laboral de data 24 de maig de 2019 (DOGV 30.05.2019), es procedeix a la seua rectificació, segons detall:  
  
En la plaça DC01686  
  
On diu: «Activitat: col·laborar en les tasques docents que li assigne el departament. Horari de matí i vesprada»  
  
Ha de dir: «Activitat: col·laborar en les tasques docents que li assigne el departament especialment les relacionades amb l'àrea de robòtica. Horari de matí i vesprada»  
  
Alacant, 31 de maig de 2019.- El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.
Diari Oficial de la Generalitat Valenciana


Sumari del DOGV 8578, del 26-06-2019 (2019/5429)

Notificació de la sentència dictada en el judici verbal número 1502/2016.
-------------------------------------------------------------------------

### Dades del document

Número de DOGV
:   8578

Data del DOGV
:   26-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5429


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el judici verbal número 1502/2016. [2019/5429]  
Elena Román García, lletrada de l'Administració de justícia del Jutjat de Primera Instància número 6 d'Orihuela, faig saber que en aquest procediment de judici verbal número1502/16, seguit a instàncies de la Comunitat de Propietaris de Residencial Palacios AMR Virgen del Rosario contra Colin Roy Worman i Susan Mary Wormanse, s'ha dictat una sentència que, literalment, és com segueix:  
  
«Sentència número 226/2017  
Orihuela, 21 de desembre de 2017  
Vistos els preceptes legals i la jurisprudència que hi són aplicables,  
Dispositiva  
[?]  
Així, aquesta és la meua sentència, de la qual s'unirà un testimoniatge a les actuacions corresponents, que pronuncie, mane i signe.»  
Notifiqueu aquesta resolució a les parts, fent-los saber que la sentència és ferma i que no s'hi pot interposar un recurs, i en virtut del que disposa la nova redacció donada a l'article 455 de la Llei d'enjudiciament civil per la Llei 37/2011, de 10 d'octubre, de mesures d'agilitació processal.  
Publicació. L'anterior sentència ha sigut llegida i publicada per la magistrada jutgessa que la va dictar mentre celebrava audiència pública el mateix dia de la seua data, davant de mi, la lletrada de l'Administració de justícia; en done fe.  
I atés que aquest demandat, Colin Roy Worman i Susan Mary Worman, està en parador ignorat, expedisc aquest edicte a fi que li servisca de notificació de forma deguda.  
  
Orihuela, 21 de maig de 2019.- La lletrada de l'Administració de justícia: Elena Román García.
Diari Oficial de la Generalitat Valenciana


Sumari del DOGV 8617, del 21-08-2019 (2019/6794)

Notificació de la sentència dictada en el procediment exequàtur número 506/2019.
--------------------------------------------------------------------------------

### Dades del document

Número de DOGV
:   8617

Data del DOGV
:   21-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6794


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment exequàtur número 506/2019. [2019/6794]  
Demandant: Romel Patricio Montenegro Albán.  
Procuradora: María Gisbert Rueda.  
Demandada: Erika Soscyre Ramos Hoyos.  
  
Joaquín Silva Bernado, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions d'exequàtur seguides amb el número 506/2019, a instàncies de Romel Patricio Montenegro Albán contra Erika Soscyre Ramos Hoyos, en situació d'ignorat parador, en què, en data 17 de juny de 2019, ha dictat sentència, que té la part dispositiva com segueix:  
  
«Dispose:  
Reconéixer plens efectes jurídics a la sentència de divorci de les parts, Romel Patricio Montenegro Alba i Eryka Soscyre Ramos Hoyos, de data 19 de novembre de 2014, dictada per la Unitat Judicial Especialitzada Tercera de la Família, Dona, Infància i l'Adolescència de Cantón, Quito, de la província de Pichincha del país Equador.  
Una vegada siga ferma aquesta resolució, expediu un exhort per a inscriure-la al Registre Civil Central.  
Contra aquesta resolució es pot interposar un recurs d'apel·lació dins del termini de vint dies comptador des de l'endemà de la notificació, segons la nova redacció de l'article 458.1 de la Llei d'enjudiciament civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest Jutjat.  
Ho disposa i firma Ana Vega Pons-Fuster Olivera, magistrada jutgessa del Jutjat de Primera Instància número 9 de València.»  
I perquè valga de notificació de forma deguda a Erika Soscyre Ramos Hoyos, en rebel·lia, expedisc i firme aquest edicte.  
  
València, 27 de juny de 2019.- La lletrada de l'Administració de justícia: Joaquín Silva Bernardo.
Diari Oficial de la Generalitat Valenciana


Sumari del DOGV 8524, del 08-04-2019 (2019/2467)

Citació a termini a les persones interessades en el procediment ordinari número 1/34/2019.
------------------------------------------------------------------------------------------

### Dades del document

Número de DOGV
:   8524

Data del DOGV
:   08-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2467


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/34/2019. [2019/2467]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, fa saber que Urbanismo Nuevo Siglo, SL ha interposat recurs contenciós administratiu amb el número 1/34/2019 contra Decret 219/2018, de 30 de novembre, del Consell, pel qual s'aprova el Pla d'acció territorial d'ordenació i dinamització de l'Horta de València, sobre Urbanisme i ordenació del territori.  
  
Cosa que es fa pública als efectes preceptuats en l'article 47.2 de la llei d'aquesta jurisdicció; se citen les persones que puguen tindre interés legítim a sostindre la resolució impugnada, perquè en el termini de 15 dies puguen personar-se de forma legal en les actuacions.  
  
València, 7 de març de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8695, del 11-12-2019 (2019/11340)

CORRECCIÓ d'errades de la Resolució de 4 de desembre de 2019, de la Conselleria d'Educació, Cultura i Esport, per la qual s'adjudiquen les subvencions a la producció editorial.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11367


Data del document
:   05-12-2019

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

CORRECCIÓ d'errades de la Resolució de 4 de desembre de 2019, de la Conselleria d'Educació, Cultura i Esport, per la qual s'adjudiquen les subvencions a la producció editorial. [2019/11101]  
Advertida una errada en la publicació de la Resolució de 4 de desembre de 2019, de la Conselleria d'Educació, Cultura i Esport, per la qual s'adjudiquen les subvencions a la producció editorial (DOGV 8692, 05.12.2019), és procedent realitzar la corresponent rectificació:  
  
En l'annex - Obres subvencionades producció editorial 2019, on diu:  
  
BRIEF EDICIONES SL   
Modalitat - Castellà  
Historias para acampar 124,90  
Altas capacidades: identificación-detección,   
 diagnóstico e intervención 196,61  
Aves de paso 231,30  
Total modalitat: 552,81  
Total editorial: 522,81  
  
Ha de dir:  
  
BRIEF EDICIONES SL  
Modalitat - Castellà  
Historias para acampar 124,90  
Altas capacidades: identificación-detección,   
 diagnóstico e intervención 196,61  
Aves de paso 231,30  
Total modalitat: 552,81  
Total editorial: 552,81  
  
València, 5 de desembre de 2019.- La directora general de Cultura i Patrimoni, p. d. (R 15.03.2018, DOGV 8261): Carmen Amoraga Toledo.
Diari Oficial de la Generalitat Valenciana


Sumari del DOGV 8675, del 12-11-2019 (2019/9924)

RESOLUCIÓ de 17 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04429 en l'àrea de coneixement d'Expressió Gràfica en l'Enginyeria.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8675

Data del DOGV
:   12-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9924


Data del document
:   17-10-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 17 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04429 en l'àrea de coneixement d'Expressió Gràfica en l'Enginyeria. [2019/9924]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 27 de maig de 2019 (DOGV 04.06.2019), i a proposta de la comissió de selecció jutjadora de la plaça de professor o professora contractats doctors número DC04429 de l'àrea de coneixement d'Expressió Gràfica en l'Enginyeria, Departament d'Expressió Gràfica, Composició i Projectes, s'adjudica aquesta plaça a Francisco Javier Esclapés Jover, amb document nacional d'identitat número \*\*\*9676\*\*.  
  
Contra la present resolució, que esgota la via administrativa, es podrà interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar un recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que disposa els articles 123 i 124 de la Llei 39/2015.  
  
  
Alacant, 17 d'octubre de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8619, del 23-08-2019 (2019/6906)

Notificació de la sentència dictada en el judici verbal número 900/2018.
------------------------------------------------------------------------

### Dades del document

Número de DOGV
:   8619

Data del DOGV
:   23-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6906


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 900/2018. [2019/6906]  
En aquest procediment de judici verbal número 900/2018, seguit a instàncies d'Ascensores Eninter, SLU, contra Benlloch Desarrollos Inmobiliarios, SA, s'ha dictat la sentència que literalment és com segueix:  
  
«Dispositiva  
Estime la demanda interposada per Ascensores Eninter, SL, representada per la procuradora dels tribunals Ana Isabel Feliu Daviu, i amb direcció tècnica del lletrat Ignacio Moya Doménech, i contra Benlloch Desarrollos Inmobiliarios, SA, declarada en rebel·lia:  
1) Declare que la resolució del contracte de manteniment de data 28 d'agost de 2015 amb entrada en vigor 25 setembre 2015 duta a terme per l'empresa Benlloch Desarrollos Inmobiliarios, SA, ha estat unilateral i injustificada.  
2) Condemne la demandada Benlloch Desarrollos Inmobiliarios, SA, a pagar a l'actora Ascensores Eninter, SL, la suma de 1336,73 euros corresponents a la indemnització calculada segons la clàusula penal pactada en el contracte.  
3) Condemne Benlloch Desarrollos Inmobiliarios, SA, a pagar a l'actora la suma de 565,07 euros import que puja el mòdul GSM de comunicació bidireccional.  
4) Condemne Benlloch Desarrollos Inmobiliarios, SA, a pagar a l'actora la suma de 386 euros corresponents a les gestions administratives pactades en el contracte i subjectes al compliment íntegre del contracte.  
5) Condemne Benlloch Desarrollos Inmobiliarios, SA, a pagar a l'actora la suma de 937,29 euros per factures pendents d'abonar per serveis efectivament prestats per l'actora i no satisfets.  
  
6) Condemne Benlloch Desarrollos Inmobiliarios, SA, a pagar a l'actora la suma de 210 euros corresponents a la diferència entre el preu de manteniment que corresponia pel període de tres anys, i el preu que s'hi va aplicar per contractar una durada de cinc anys.  
  
S'imposen les costes processals a la part demandada.  
Notifiqueu aquesta resolució a les parts i feu-los saber que aquesta no és ferma i que pot interposar-se recurs d'apel·lació dins del termini de vint dies comptadors des que es notifique a les parts.  
Aquesta és la meua sentència, que pronuncie, mane i firme.»  
I atés que el demandat, Benlloch Desarrollos Inmobiliarios, SA, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 20 de maig de 2019.- La lletrada de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8683, del 22-11-2019 (2019/11617)

Extracte de la Resolució de 6 de novembre de 2019, del rector, per la qual es convoquen set premis Càtedra Torrecid als millors treballs de fi de grau del curs acadèmic 2018/2019.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8683

Data del DOGV
:   22-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11468


Data del document
:   06-11-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 6 de novembre de 2019, del rector, per la qual es convoquen set premis Càtedra Torrecid als millors treballs de fi de grau del curs acadèmic 2018/2019. [2019/11641]  
BDNS (identif.): 482402.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Hi podran participar:  
Alumnes que hagen cursat els estudis de grau en els centres Universitat Politècnica de València ETSI Industrials, ETSI Disseny, ETSI Camins, Canals i Ports i Facultat ADE, i hagen finalitzat els estudis en el curs acadèmic 2018/2019, i que complisquen els requisits exigits en les bases.  
  
Segon. Objecte  
L'objecte d'aquesta convocatòria és fomentar els estudis de grau dels alumnes de la Universitat Politècnica de València.  
  
Tercer. Bases reguladores  
Accessibles en http://www.upv.es/contenidos/TORRECID  
  
Quart. Quantia  
Es concedeixen set premis amb una dotació de 500 euros per a cadascun dels premiats, segons s'especifica en les bases reguladores del procediment.  
  
Cinqué. Termini de presentació de sol·licituds  
El termini de presentació de sol·licituds estarà obert des de la publicació de l'extracte de la resolució en el Diari Oficial de la Generalitat Valenciana al 30 de novembre de 2019 a les 24.00 hores.  
  
  
València, 6 de novembre de 2019.- El rector de la Universitat Politècnica de València: Francisco José Mora Mas.
Diari Oficial de la Generalitat Valenciana


Sumari del DOGV 8584, del 04-07-2019 (2019/6302)

Informació pública de l'expedient de revisió de l'autorització ambiental integrada de les instal·lacions d'una indústria de fabricació de paper a l'Alqueria d'Asnar.
---------------------------------------------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6302


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de revisió de l'autorització ambiental integrada de les instal·lacions d'una indústria de fabricació de paper a l'Alqueria d'Asnar. [2019/6302]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 022/18 IPPC, relatiu a Papelera de L'Alqueria, SL, con domicili a l'efecte de notificacions en el carrer Sant Llorenç, 2, de l'Alqueria d'Asnar (Alacant), que té com a objecte la revisió de l'autorització ambiental integrada de les instal·lacions d'una indústria de fabricació de paper i cartó.  
  
- Peticionari: Papelera de L'Alqueria, SL.  
- Emplaçament: c/ Sant Llorenç, 2, de l'Alqueria d'Asnar (Alacant). CP 03447.  
- Procediment: revisió de l'autorització ambiental integrada de les instal·lacions d'una indústria de fabricació de paper conforme al document de conclusions de les millors tècniques disponibles per a la producció de pasta, paper i cartó en el DOUE el 30 de setembre de 2014 amb número 687/2014.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i particulars interessats les al·legacions que estimen convenients.  
Durant aquest termini els interessats podran examinar la documentació presentada en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Democràcia, 77, de València, i en l'Ajuntament de l'Alqueria d'Asnar (Alacant), on estaran exposats en hores d'atenció al públic.  
  
Finalitzat el període d'informació pública, quan siga procedent, s'anunciarà en el Diari Oficial d e la Generalitat Valenciana el moment en el qual podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 12 de març de 2019.- El director general del Canvi Climàtic i Qualitat Ambiental: Joan Piquer Huerga.